Tällä kertaa Kulmakivellä -
keskustellaan kesän hengellisestä juhlasta, juhannuskonferenssista.
Vieraanamme on Lea Miettinen, tervetuloa. - Kiitos.
Olet Isossa Kirjassa tapahtumakoordinaattorina. - Kyllä.
Kerro ihan alkajaiseksi, mikä on juhannuskonferenssi?
Juhannuskonferenssi on helluntai- herätyksen yhteinen tapahtuma, -
mihin ympäri Suomea seurakunnista väki tulee.
Perinteisesti on tultu karavaanareina, -
eli siellä paljon asuntovaunuja ja -autoja kokoontuu yhteen.
Tänäkin vuonna väkeä odotetaan noin 25000.
Siellä on ohjelmaa eri ikäisille, -
lapsille on omaa ohjelmaa, -
nuorille ja ihan vanhuksiin saakka useammassakin teltassa.
Siellä keskiviikosta sunnuntaihin vietetään juhannusaikaa yhdessä.
Aika monta päivää siis.
Monelle juhannuskonferenssi alkaa oikeasti jo viikkoa aikaisemmin.
Talkoolaisia tulee jo viikkojakin ennen tapahtuman alkua.
Milloin aloitit tämän vuoden konferenssin valmistelut?
Valmistelut alkoi jo viime vuoden puolella.
Heti edellisen konferenssin jälkeen pidetään palautepalavereja.
Syksyllä aletaan suunnittelemaan seuraavan vuoden tapahtumaa.
Millainen organisaatio tämän tapahtuman takana on?
Olen tosiaan tapahtumakoordinaattorina, -
ja hoidan käytännön järjestelyjä.
Halttusen Marko on konferenssikeskuksen johtajana -
ja mun esimiehenä.
Meillä on tapahtumaharjoittelija, jonka ohjaajana mä toimin.
Eli me ollaan ydintiimi Isossa Kirjassa.
Me ei keskenämme ihan koko tapahtumaa saada hoidettua.
Siihen tarvitaan paljon vastuunkantajia seurakunnista.
Mukana on melkein 200 esimiestä ja vuorovastaavaa eri pisteillä.
Vapaaehtoispohjalta?
Kyllä, ja he tekevät ympäri vuoden sitä suunnittelutyötä, -
ja miettivät tapahtumaa.
Tapahtumassa on paljon vapaaehtoisia. Kuinka paljon?
Jotain 1500 talkoolaista vielä esimiesten lisäksi.
Että väkeä riittää, ja kuhinaa on.
Minkä ikäisenä olet ensimmäisen kerran ollut konferenssissa?
Niin pienenä, että en siitä mitään muista.
Helluntaiperheen kasvattina olen käynyt ihan pienestä pitäen.
Ainakin kuvia on, kun olemme teltalla olleet konffassa.
En varmaan osannut kävelläkään ensimmäisillä kerroilla.
Mitä konferenssi on sulle merkinnyt? Vuosien mittaan varmaan eri asioita.
Ikäkaudesta riippuu, millaisella fiiliksellä sinne menee.
Lapsena tuli paljon kavereiden kanssa siellä hengattua, -
leikittyä ja käytyä lasten tilaisuuksissa. Nuorena myöskin.
Nyt vanhempana hengellinen merkitys on noussut tietysti tärkeämmäksi.
Nyt kun on töissä, niin vielä erilaisempi merkitys.
Näkee vähän eri kantilta sitä tapahtumaa.
Millainen koulutus sulla on?
Liittyykö se tapahtuman järjestämiseen? - Tavallaan.
Olen palvelujen tuottamisen ja johtamisen restonomi.
Ehkä enemmän ravintola-alaan liittyviä hommia, -
mutta liippaa läheltä tapahtumantuotantoakin.
Montako vuotta olet ollut tässä työssä? - Reilut 4 vuotta.
Tää on viides juhannuskonferenssi töissä. - Kokemusta on.
On joo vähän kertynyt. - Kyllä.
Oletko unelmatyössäsi?
Ajattelen silleen, että mulla on pienestä pitäen ollut halu -
organisoida ja järjestää juttuja.
Tapahtumajärjestyspuoli on ollut pienestä pitäen mielessä.
Tykkään työstäni. Tuntuu aina...
Tietysti projektiluontoinen työ on rankkaa.
Painetaan pitkää päivää ennen tapahtumaa ja tapahtuman aikana.
Mutta konffan jälkeen, kun saa hengähtää, niin sitten tuntuu, -
että tää oli työvuoden kohokohta ja semmoinen hyvä juttu.
Sitten pääsee hyvällä mielellä eteenpäin.
Tämä on helluntaiseurakuntien perinteinen juhannuskonferenssi.
Muistan nähneeni ihmisiä kaikista kristillisistä seurakunnista.
On pappeja ja kirkkoherroja. On monista vapaista suunnista.
Onko tästä tutkimusta, tai osaatko sanoa, -
paljonko siellä kävis muistakin seurakunnista?
Meillä on ollut asiakaspalautekyselyissä kohta, -
missä on voinut merkitä, mistä kirkkokunnasta on.
Tapahtuma ei ole suljettu vain helluntailaisille.
Toivotetaan kaikki tervetulleiksi.
Mutta tarkkaa lukua on vähän vaikea sanoa, -
koska palautekyselyyn vastaa vain pieni osa.
Kyllä varmaan yli 80-90% on helluntaitaustaisia, -
mutta tosi vaikea tarkkaa arviota sanoa.
Onko tämän kesän konferenssissa odotettavissa jotakin -
megavierailua musiikkialalta tai puhujaa, -
kansainvälisiä vieraita yleensä?
Välillä on ollut konsertteja, joihin on lippuja myyty, -
mutta tällä kertaa ei ole mitään erillistä maksullista konserttia.
Mutta on tulossa Daniel Kolenda USA:sta puhumaan.
Hän puhuu sellaisen puhesarjan to, pe, la, joka ilta kello 19:00 -
siellä juhlateltassa.
Näitä tilaisuuksia odotetaan innolla.
Odotetaan, että Jumala tekee suuria asioita tilaisuuksien aikana.
Miten nämä pyydetyt vieraat valikoituu? Kuka heistä päättää?
Tämä organisaatio järjestäytyy sillä tavalla, -
että konferenssitoimikunta on -
Ison Kirjan hallituksen jälkeen seuraava päättävä elin, -
jossa yhdessä mietitään isoja linjoja.
Varmaan siellä tääkin ehdotus tuli esille, -
ja sitä vietiin ohjelmatoimikunnassa eteenpäin.
Mutta ideoita otetaan vastaan, ja niitä pitkin vuotta tuleekin.
Ihan hyviä ideoita on tullut, ja niitä on viety eteenpäin.
Mitä kaikkea sun työhön kuuluu ajatellen tätä konferenssia?
Esimiesyhteydet ovat oleellinen osa, -
eli olen yhteydessä 200 esimieheen, -
ja hoidan heidän kanssa käytännön järjestelyjä.
Toki viranomaisilmoitukset, lupahankinnat, ja muut hankinnat, -
mitä tapahtumaan tarvitaan kertishaarukoista lähtien, -
ja limuihin ja muihin.
Ohjelmapuolelta: Tehdään nettipäivitykset, -
hoidetaan käsiohjelmat ja kaikki tämmöiset kuntoon.
Siinä on varmaan 1000 erilaista pientä ja näkymätöntäkin puuhaa.
Niin, kyllä on. - Pitää ottaa kaikki huomioon.
Onneksi on hyvät To Do listat, että kaikki tulee tehtyä ajallaan.
Sun työhön kuuluu muitakin suurtapahtumia. Mitä muita?
Nuorisopuolella meillä on Youth Celebration elokuun lopussa.
Sitä olen järkkäilemässä -
yhdessä Ison Kirjan nuorisotoimintojen kanssa.
Joko voi kertoa, ketä sinne on tulossa?
Ihan tuota pikaa artistit julkistetaan kyllä nettisivuilla.
Siellä on ainakin kahtena kesänä ollut -
iso tapahtuma ulkopuolella helluntaiseurakuntien.
Voitko kertoa siitä?
Jämsän kristillinen opisto pitää opistoseuroja heinäkuussa.
Se on lähes yhtä suuri kuin juhannuskonferenssi, mutta ei ihan.
Ovatko he lestadiolaisia? - Lestadiolaisia kyllä.
Tänä vuonna on tulossa frisbeegolfin SM-kisat -
myöskin ensimmäistä kertaa Isoon Kirjaan.
On hieno juttu saada heidät. Se on myös heinäkuun lopussa.
Eikös se frisbeegolfrata ole ihan Suomen mestaruustasoa?
On. Pieniä muutoksia siihen tehdään tavalliseen rataan verrattuna, -
nyt kun tulee ne SM-kisat.
Ehkä vähän vaikeutetaan, ja tehdään erilaisia esteitä sinne.
Itse olet ollut pienestä alkaen konferensseissa mukana, -
ja hyvin moni muu sinne kesällä tuleva -
on tottunut siellä juhannuksensa viettämään.
Oletko koskaan miettinyt sitä, mitä tämä merkitsee henkisesti, -
vai onko se identiteettikysymys, vai tapa tulla konferenssiin, -
vai miksi sinne tullaan?
Näkisin, että suurimpana tekijänä on sellainen yhteys, -
mitä siellä koetaan.
Monet näkee semmoisia ystäviä, ketä ei ehkä muualla nää, -
kuin siellä konferenssissa.
Totta kai hengellinen merkitys on myös tärkeä.
Uskon, että monet saa sieltä hengellistä ravintoa, -
ihan siihen arkipäiväiseen elämäänsäkin.
Siihen myös tottakai pyritään ohjelma- ja puhujavalinnoilla, -
bändivalinnoilla ja kaikella, että se vois olla meille rakennukseksi.
Oon huomannut, että joka kesä tarjonta on monipuolistunut -
esimerkiksi ravintoloitten suhteen.
Siellähän on eksoottisiakin ruokia saatavilla.
Ja mikä lättykahvila vai vohveleitako se oli, niin se on älyttömän suosittu.
Kyllä, lähetysletut on liikkeellä - Kyllä.
On pizzatelttaa ja monipuolista palvelua.
Sitten siellä on rantasaunat ja uimarantaa.
Lapsille tulee varmaan se puuhateltta. - Kyllä.
Onko Mustameri nyt? - Mahdollisesti.
Kerrotko mikä on Mustameri? - Mustameri on semmoinen -
traktorin sisäkumeista rakennettu sellainen iso musta meri, -
jossa lapset leikkii. Se on ollut suosittu.
Se on aika hurjan näköinen. Paljonkohan renkaita lie?
Muutama sata rengasta. - Ja lapset seassa sitten.
Siinä on tarkat turvatoimet, jotta kaikki pysyy näkösällä.
Kyllä. Monenlaista tarjontaa monen ikäisille.
Siihen pyritäänkin myös...
Lapsiperheet ovat meidän tärkeä kohderyhmä.
Halutaan tarjota monipuolia ruokapalveluja myös heille.
Lasten tilaisuudet on tosi tärkeässä roolissa, kuten myös -
varkki-ikäisten eli yläkoululaisten United Life -toiminta, -
mikä on jo useamman vuoden siinä pyörinyt.
Mites turvallisuus hoituu?
Siellä meillä on alan kovat ammattilaiset tekemässä sitä, -
eli on turvallisuusjohtaja, joka vetää turvallisuusorganisaatiota.
Ehkä on myös harvinaista, että tapahtumassa on oma palokuntansa.
Ei ole välttämättä ihan itsestään selvyys.
Myös ensiapu palvelee ympäri vuorokauden koko tapahtuman läpi.
Siellä on lääkäreitä paikalla.
On ollut taidetta, ja musiikkia joka lähtöön. - Niin on.
Joka juhannuskonferenssissa ei ehdi käymäänkään kaikkia pisteitä läpi -
siellä lähetysteltassa varsinkaan.
Missioteltan kiertämiseen pitää melkein ottaa oma aikansa.
Siellä on monenlaista kanssa.
Ja jää suustaan kiinni joka pisteeseen.
Siellä on upeaa informaatiota lähetysmailta -
ja erilaisten yhdistysten infopisteitä.
Rahaakin saa kulumaan, jos haluaa. - No kyllä.
Myytävänä on monenlaista ihanaa.
Olet vielä nuori nainen.
Aiotko eläkeikään asti olla Isossa Kirjassa tapahtumakoordinaattorina?
Vai onko sulla joitain näköaloja tulevaisuudellesi?
Tulevaisuus - Herra tietää.
Tällä hetkellä opiskelen työn ohella liikunnanohjaajaksi.
Katsotaan, mitä se mahdollisesti tuo tullessaan.
Sulla on - kajakkiko se oli? - Joo.
On ollut moottoripyörää, ja mitäs muuta?
Yritän liikuntaa harrastaa hyvinkin monipuolisesti.
Käyn kesäisin melomassa ja rullaluistelemassa.
Kuningaslaji jalkapallo on pysynyt ihan pienestä asti mukana.
Talvella sitten ehkä lumilautailu, potkunyrkkeily ja kuntosali -
ovat sellaiset omat lajit. - Kuulostaa hyvältä.
Eli pidät fysiikastasi huolta, -
ja sulla on sitten energiaa myös panostaa tulevaan konferenssiin.
Siellä saattaa, vai tuleeko unettomia öitä loppuvaiheessa, -
kun joutuu tekemään ympäripyöreitä vuorokausia?
No kyllä se melkein meinaa silleen mennä.
Ehkä työt saattaa tulla välillä kotiinkin asti, -
mutta liikunnasta saa voimaa siihen tekemiseen -
ja saa ajatukset muualle.
Pääsee potkii vähän palloa, niin voi sitten keskittyä siihen.
Lea, ootko ite opiskellut teologiaa, -
kun päivät siellä Ison Kirjan mäellä olet ja tapaat teologian opiskelijoita?
Mikä sun oma taustasi on tällä osalla?
Isossa Kirjassa en oo kerennyt opiskelemaan, -
että lukion jälkeen kävin Youth With A Mission:ssä -
mun oman opetuslapseuskoulun Siilijärvellä.
Jäin opetuslapseuskoulun jälkeen sinne töihin.
Siellä hurahti pari vuotta.
Se oli minulle sellainen aika, minkä tavallaan erotin Jumalalle -
ja keskityin sit siihen.
Sen syvemmälle teologian opiskeluun en ole mennyt.
Mitä 2 vuotta sulle antoi? Se on pitkä aika elämää kuitenkin.
Oli se kyllä. Sinä aikana tuli paljon matkusteltua ulkomailla.
Käytiin aktioissa ja evankelioitiin.
Ehkä parhaat tai radikaaleimmat muistot on Haitilta vuonna 2010, -
kun oltiin sen maanjäristyksen jälkeen siellä.
Autettiin ihan käytännössä niitä, -
ketkä olivat kotinsa menettäneet silloin.
Siinä ainakin humanitäärinen katastrofi, -
inhimillinen hätä tuli varmasti sulle tutuksi.
Kyllä sitä aika läheltä katsottiin.
Asuttiin heidän kanssaan pakolaiskylässä.
Rakennettiin heille taloja ja jätehuoltoa.
Yritettiin parantaa heidän asuinolosuhteita.
Pidettiin myös Raamatun opetusta, pyhäkouluja lapsille ja aikuisille.
Pyrittiin myös hengellistä puolta pitämään esillä.
Siinä tuli Jeesuksen käskyt sitten -
moneltakin puolelta täytettyä.
Tää fyysinen ja hengellinen apu. - Kyllä.
Siellä konkreettisesti se hengellisyys tulee esille.
Kaikki kyllä tietää, että henkimaailmat on olemassa -
tavallaan sen voodoon ja myös kristillisen uskon kautta.
Kunhan vaan osaa erottaa sen, kumpi on hyvä ja kumpi paha.
Se oli konkreettinen asia, mikä sieltä jäi mieleen.
Hienoa Lea Miettinen, että tulit tänne haastateltavaksi -
ja vähän kertomaan meille tämän kesän juhannuskonferenssista.
Nyt tuli kutina, että pitää kohta päästä sinne.
Enää ei ole kauan aikaa. Hienoa.
Kiitos, että olit mukana Kulmakivellä. Ehkäpä nähdään konferenssissa.
Nähdään taas myös Kulmakivellä. Hei.
Tekstitys: Ilpo Törnqvist